הוועדה המיוחדת לפניות הציבור, כנסת 18, פרוטוקול מספר 78, 2010-12-14 10:30

אורי מקלב: שלום, בוקר טוב.

אורי מקלב: אני שמח להיפגש איתכם שוב.

אורי מקלב: תמיד להיפגש עם אנשים טובים שעושים, שפועלים זה דבר טוב.

אורי מקלב: אבל חשבתי שניפגש כבר בנסיבות אחרות, בנסיבות השקה של דברים שנעשו, ניסיון מדברים שנעשו, איך העסק פועל, איך הוא מתקדם.

אורי מקלב: אני באמת רוצה לשמוע אם הדברים שאנחנו דנו עליהם בשתי ישיבות קודמות, אחת ב-3 לאוגוסט 2009, ואחת ב- 4 לנובמבר 2010, ועכשיו אנחנו ב-14 לדצמבר 2010.

אורי מקלב: עברה שנה וחצי וגם שנה.

אורי מקלב: אנחנו העלינו אז כמה וכמה נושאים.

אורי מקלב: אני הפעם אבקש להתחיל בנושא הראשון על סדר היום שהוא עלות העמדת רכב המורה למבחן נהיגה.

אורי מקלב: יש כאן נציגות גם של מורי הנהיגה וגם נציגות של בוחני הנהיגה וגם נציגים ממשרד התחבורה.

אורי מקלב: אנחנו נעשה את זה כך שכל אחד יזדהה ויגיד את שמו ותפקידו.

אורי מקלב: הנושא הראשון כמו שאמרתי הוא עלות העמדת רכב של מבחן נהיגה מעשי.

אורי מקלב: לפי נתונים שהגיעו לוועדה צריך לשלם 400 שקל למבחן מעשי פלוס 130 שקלים ומעבר לכך שלא לדבר על שיעורי נהיגה שעולים כסף וצריך לשלם אותם בין מבחן למבחן.

אורי מקלב: אנחנו נשמע היום באיזה פרקי זמן מדובר.

אורי מקלב: כמה שזמן לימוד הנהיגה מתארך כמובן שאז העלות גבוהה יותר.

אורי מקלב: יש כאלה שצריכים לחזור על המבחן פעמיים ושלוש וארבע פעמים.

אורי מקלב: זמן המבחן הוא 20 דקות.

אורי מקלב: אין שום הצדקה לשלם 400 שקל לטסט.

אורי מקלב: אין שום הצדקה למחיר הזה.

אורי מקלב: אנשים מתלוננים על כך ובצדק.

אורי מקלב: לי אין מה לענות להם.

אורי מקלב: אני לא שמעתי עד היום תשובה ניצחת מהגורמים המעורבים וגם לא שמעתי אפילו תשובה חלקית, מה ההצדקה למחיר כזה גבוה לשעת מבחן או למבחן עצמו.

אורי מקלב: אנחנו חושבים שצריך לתקן את התופעה הזאת ואנחנו פונים לשר התחבורה.

אורי מקלב: אנחנו גם פונים שוב לפיקוח על המחירים בצד המעשי.

אורי מקלב: אני מצפה משר התחבורה שילמד מעמיתו במשרד התקשורת.

אורי מקלב: בימים האחרונים אנחנו עדים לכך שנעשו שינויים דרמטיים במשרד התקשורת בקשר לחברות הסלולריות.

אורי מקלב: השינויים הם דרמטיים.

אורי מקלב: עשו את זה באומץ, בנחישות.

אורי מקלב: ואני לא מבין למה זה לא יכול להיות כך גם במשרד התחבורה כאשר אנחנו מדברים על דבר פעוט כל כך שהמחיר בו מופקע.

אורי מקלב: מחיר מופקע.

אורי מקלב: אנשים צריכים לשלם את זה בלית ברירה.

אורי מקלב: אנחנו נעשה סבב היכרות, כל מי שאמרו להתבטא בכלל זה משרד התחבורה.

אורי מקלב: נתחיל.

חנן אהרון: אני חנן אהרון, סגן מנהל אגף רישוי.

חנן אהרון: בפעמים קודמות חשבנו בהוראת שר התחבורה אכן להכניס את מחיר המבחן לתוך צו הפיקוח על המחירים כפי שהיה עד שנת 2000.

חנן אהרון: התקיימו דיונים של שר התחבורה מול מורי הנהיגה.

חנן אהרון: ודאי תיכף ידבר גם ראש ארגון מורי הנהיגה.

חנן אהרון: יש הסכמות שזה צריך להיכנס לתוך צו הפיקוח, שזה יהיה מחיר מפוקח.

חנן אהרון: כרגע מתקיימים דיונים, התקיימו בעבר ומתקיימים עכשיו על המחיר עצמו.

חנן אהרון: יש עבודה שנעשתה אצלנו במשרד התחבורה באגף לתכנון כלכלי כדי לבדוק את כל העלויות, מה הן העלויות האמיתיות של מחיר העמדה כזו למבחן.

חנן אהרון: נכון להיום זה איפה שזה עומד.

חנן אהרון: יש דיונים ויש כוונה ויש רצון וזו החלטה שזה ייכנס לפיקוח.

חנן אהרון: רק אנחנו חושבים שצריך לעשות את זה ביחד עם ארגון מורי הנהיגה כי לקבל איזושהי החלטה או להיכנס לאיזשהו מחיר כזה, סכום מסוים שזה בסדר מבחינתנו אולי, גם לתלמידים אבל אם מורי הנהיגה יתנגדו זה לא יהיה הכי טוב.

חנן אהרון: אם נעשה את זה תוך שיתוף פעולה יחד עם מורי הנהיגה, נסכם מחיר שהוא מחיר ריאלי, שהוא מחיר שכולל בתוכו את כל ההוצאות, כל העלויות של מורי הנהיגה אז זה יהיה אפשרי.

חנן אהרון: מה המחיר הזה בדיוק, על זה אנחנו מתדיינים ממש עכשיו כדי לדעת בדיוק על מה סוגרים, מה בדיוק המחיר הריאלי האמיתי וזה ייכנס למסגרת  הפיקוח.

חנן אהרון: זה איפה שזה עומד היום.

אורי מקלב: מה קרה בשנה וחצי האחרונה?

אורי מקלב: תגיד לי את הבעיות הגדולות שיש.

חנן אהרון: הישיבה הראשונה היתה עם שר התחבורה.

חנן אהרון: הנושא הזה עלה.

חנן אהרון: שר התחבורה החליט מה שהחליט.

חנן אהרון: הוא הטיל גם על המנכ"ל לשבת יחד עם ארגון מורי הנהיגה.

אורי מקלב: על מה הם דנו?

חנן אהרון: שהמחיר ייכנס לפיקוח.

אורי מקלב: לא הצלחתם להגיע להסכמה בנושא?

אורי מקלב: היה גם משא ומתן, ניסיון להגיע לאיזשהו הסדר?

חנן אהרון: לא. לא הגענו להסדר.

אורי מקלב: האם יש אפשרות להגיע להבנה?

חנן אהרון: אז למורי הנהיגה יש את הרצון שלהם.

חנן אהרון: יש את הסכום שהם חושבים שהוא ריאלי.

חנן אהרון: אנחנו עשינו בדיקה אצלנו באגף לתכנון כלכלי.

חנן אהרון: על זה בעצם מתקיימים הדיונים.

חנן אהרון: אנחנו יכולים לומר מה המחיר יהיה לשיעור אחד, והם יכולים לנקוב במחיר אחר.

אורי מקלב: על מה היה הדיון?

חנן אהרון: היה דיון עם השר שעמד לקבל החלטה בעניין הזה.

חנן אהרון: התקיימו דיונים מספר.

חנן אהרון: הדיון האחרון התקיים ב-15 לספטמבר 2010  התקיים אצל מנכ"ל משרד התחבורה.

חנן אהרון: מורי הנהיגה הציגו את העמדה שלהם.

חנן אהרון: אנחנו אמרנו מה אנחנו חושבים, מה שצריך להיות, וכך התקיים הדיון.

חנן אהרון: אני מניח שבקרוב נוכל לגמור את העניין הזה.

חנן אהרון: אני לא יכול להתחייב על לוח זמנים.

אורי מקלב: מה הבעיות שלכם?

חנן אהרון: הבעיות כבר אמרתי.

חנן אהרון: נקודת המחלוקת היא הסכום.

חנן אהרון: אם המחיר להעמדה למבחן צריך להיות במחיר של שני שיעורים, במחיר של שלושה שיעורים, במחיר אגרה של רשות הרישוי, במחיר של שיעור אחד.

חנן אהרון: למורי הנהיגה יש את הדעה שלהם והם ישמיעו את דעתם.

אורי מקלב: מה העמדה של משרד התחבורה?

אורי מקלב: האם הם חושבים שצריך לשנות את מה שהיה?

אורי מקלב: בשנת אלפיים מה שידוע הוא שזה היה מחיר של שיעור נהיגה.

אורי מקלב: בסופו של תהליך לימוד הנהיגה מגיעה שעת המבחן.

אורי מקלב: הרכב כבר עומד לרשות התלמיד.

אורי מקלב: הוא לא עובר את המבחן.

אורי מקלב: מה הבסיס לשיעור הגבוה של עלות המבחן?

אורי מקלב: מה בכלל ההצדקה שמבחן צריך לעלות יותר משיעור רגיל?

חנן אהרון: אני מניח שאתה תשמע את ארגון מורי הנהיגה.

אורי מקלב: מעבר לכך אנחנו גם יודעים שהתלמיד צריך לשלם אגרה.

אורי מקלב: זה עולה 130 שקל כמדומני.

חנן אהרון: זה תלוי במשרד הרישוי.

חנן אהרון: זה חישובים שלהם.

אורי מקלב: איך משרד התחבורה מתערב?

אורי מקלב: האם משרד התחבורה מסכים לכך שצריך לשנות את המחיר?

חנן אהרון: משרד התחבורה מסכים לכך בהחלט שצריך להגביר את הפיקוח על המחירים.

חנן אהרון: זו החלטה שלא היתה עשר שנים כבר.

חנן אהרון: אנחנו דנים על הנושא הזה כבר הרבה שנים.

חנן אהרון: אדוני היושב ראש לפני שזה הגיעה לוועדה של פניות הציבור בכנסת.

חנן אהרון: דנו  על זה הרבה שנים.

חנן אהרון: לא פעלו.

חנן אהרון: לא עשו.

חנן אהרון: היתה החלטה כלשהי, היה שר בזמנו.

חנן אהרון: הוא לא קיבל החלטה שצריך לשים על זה פיקוח.

חנן אהרון: הוא חשב שלא צריך לפקח על המחירים האלה.

חנן אהרון: זו היתה דעתם של מקבלי ההחלטות אז במשרד התחבורה.

חנן אהרון: היום השר כן קיבל החלטה שצריך להכניס את זה למסגרת פיקוח המחירים.

חנן אהרון: לא חשבנו אז שצריך לפקח על זה.

חנן אהרון: 14 שנים לא חשבנו שצריך לפקח על זה.

חנן אהרון: אמרתי שהיוזמה באה מצד תלמידי הנהיגה.

חנן אהרון: אז השר קיבל את ההחלטה שהוא רוצה לעשות את זה, לפני שהוא מקבל החלטה לקבוע מחיר כזה או אחר צריך היה לתת לשקול את השיקול הכלכלי.

חנן אהרון: נקבע שזה מחיר שיעור אחד.

חנן אהרון: ואז מי שצריך להכין את הרכב זה מורי הנהיגה.

חנן אהרון: אם מורי הנהיגה לא יעמידו את הרכב אז מה עשינו?

חנן אהרון: אז לא יהיה טסט.

חנן אהרון: צריך לעשות את זה בהסכמה איתם.

חנן אהרון: זו המדיניות.

אורי מקלב: כשאתם רוצים לקבוע מחיר, איזה מחיר הוגן אז צריך לקבל עצה מקצועית בנושא.

חנן אהרון: יש לנו דעה מקצועית.

אורי מקלב: האם יש לכם עמדה מקצועית?

אורי מקלב: אתם גורמים מקצועיים.

אורי מקלב: אתם רוצים לקבוע מה המחיר הסביר לטסט, האם יש לכם נתונים מקצועיים?

אורי מקלב: האם יש לכם היום מסקנות מקצועיות?

אורי מקלב: האם יש לכם קנה מידה?

חנן אהרון: מדובר על סדר גודל של כשליש.

חנן אהרון: זה המחיר שאנחנו חושבים לפי התקציב שנעשה אצלנו.

חנן אהרון: זה התחשיב שנעשה.

חנן אהרון: זה מה שעל פי דעתנו.

חנן אהרון: יש דיונים עם ארגוני מורי הנהיגה.

חנן אהרון: לכל אחד יש את דעתו שלו.

חנן אהרון: אם נתבצר בעמדות לא נתקדם.

חנן אהרון: אני מקווה שיהיה שיתוף פעולה ובהסכמה נוכל להגיע למסקנה, נכניס את זה לצו פיקוח שזה גם מוסכם על מורי הנהיגה.

חנן אהרון: אני מקווה שזה ייגמר ככה.

חנן אהרון: ואם זה לא יהיה אז נחשוב על מדיניות אחרת, או על משהו אחר .

חנן אהרון: קודם כל אנחנו צריכים למצות את הדיונים ואת מה שכבר על הפרק, את ההליך הזה.

אורי מקלב: מה שמדאיג אותי שאחרי שנה ושלושה חודשים דברים לא התקדמו.

אורי מקלב: בינתיים הציבור מוציא מכספו אלפי שקלים.

אורי מקלב: עכשיו כמה זמן לדעתך אתם יכולים לסגור את העניין?

אורי מקלב: אם אנחנו עדיין מתדיינים על אותו דבר אחרי שנה ושלושה חודשים מה הלאה?

אורי מקלב: מה פרקי הזמן?

חנן אהרון: הדיון נכון היה ב-15 לספטמבר.

חנן אהרון: זה לא משהו שקרה לפני שנים.

חנן אהרון: היו דיון עם השר.

חנן אהרון: אחר כך היה דיון עם המנכ"ל.

אורי מקלב: על פי מסקנות הישיבה שהתקיימה כבר לפני למעלה משנה אתם אמרתם, אתה אמרת שמשרד התחבורה שוקל להחזיר את הפיקוח על מחיר המבחן המעשי.

אורי מקלב: אנחנו כבר אז דיברנו על זה.

אורי מקלב: זה היה לפני למעלה משנה ושמענו אז שהמשרד שוקל.

אורי מקלב: מאז ועד עתה עבר זמן.

אורי מקלב: אתה אומר שהיתה ישיבה ב-15 לספטמבר.

אורי מקלב: אני רוצה לקוות שבינתיים היו עוד ישיבות בנושא.

אורי מקלב: אני רוצה לדעת מה לוח הזמנים שאתה צופה.

חנן אהרון: אני רוצה להזכיר שמשרד התחבורה עוסק בדברים אחרים.

חנן אהרון: יש את הרפורמה במהלך שיעורי נהיגה עם כל הסיפור.

חנן אהרון: מה שהשר החליט עליו בקשר למספר שיעורים כאלה ואחרים ושיטת הלימוד וכן הלאה.

חנן אהרון: זאת אומרת הכול נידון.

חנן אהרון: אנחנו דנים בהרבה דברים.

חנן אהרון: זה לא רק מחיר הטסט.

אורי מקלב: יש השלכה של הרפורמה על העניין שבו אנחנו דנים?

חנן אהרון: אני לא חושב.

אורי מקלב: הרפורמה היא רק בקשר ללימוד הנהיגה.

חנן אהרון: כן.

חנן אהרון: אבל לשר יש דברים נוספים לענות בהם.

חנן אהרון: זה לא רק על מחיר הטסט.

אורי מקלב: זה שאתם עסוקים זה ברור.

אורי מקלב: אני לא חושב לרגע שאתם לא עסוקים.

אורי מקלב: זה שמשרד התחבורה עסוק וזה לוקח זמן לקבל תשובות ממשרד התחבורה בנושאים אחרים גם חודשיים גם כחבר כנסת אני מכיר את זה.

אורי מקלב: אבל בהתאם לעיסוק שלכם אני מקווה גם שיהיו תוצאות בשטח.

אורי מקלב: לכן אנחנו שואלים האם סדר גודל של שנה ושלושה חודשים לקבל תשובה על העניין הזה זה דבר סביר מבחינתך?

חנן אהרון: אני יכול להגיד שהנושא עמד על הפרק בפני השר.

חנן אהרון: נביא את הדברים בפני הנהלת המשרד ונעשה מאמץ.

חנן אהרון: נעשה מאמץ לגמור את זה הכי מהר שאפשר לשביעות הרצון של כולם.

אורי מקלב: אנחנו נעביר את המסר הברור מאוד שבמשך כל חודש מאות מאות נבחנים משלמים מחיר מופקע למבחנים המעשיים של הנהיגה.

אורי מקלב: כל יום שעובר הציבור סובל.

אורי מקלב: אנחנו חושבים שיש סחבת בעניין הזה.

אורי מקלב: זאת לא עוד החלטה ותו לא.

אורי מקלב: הזמן משחק.

אורי מקלב: כל יום היום, מדי שבוע בשבוע הנבחנים משלמים את המחיר שהוא מופקע לפי כל קנה מידה.

חנן אהרון: צריך רק לזכור את ההשלכות.

חנן אהרון: אני לא רוצה לדבר בשמם של מורי הנהיגה.

חנן אהרון: אנחנו צריכים להחליט מה המחיר של האגרה ואז המורים יכולים להעלות את המחיר של שיעורי הנהיגה נניח למאתיים, שלוש מאות שקלים לשעה.

חנן אהרון: אז מה עשינו?

חנן אהרון: הרי יצא שכרו בהפסדו.

חנן אהרון: זאת אומרת אנחנו חושבים שבשיתוף פעולה, בהסכמה הדדית כך צריך לקבוע.

חנן אהרון: זאת אומרת לקבוע פה משהו אני לא חושב שתלמידי הנהיגה יצאו נשכרים מזה.

חנן אהרון: אנחנו נחליט משהו, זה בסדר.

חנן אהרון: אבל בשטח זה לא יתקיים.

חנן אהרון: אז התלמידים ישלמו על זה בצורה אחרת.

חנן אהרון: לכן צריך להחליט משהו חכם, משהו מוסכם כדי שבסוף התלמידים יצאו נשכרים.

חנן אהרון: כל החלטה מיידית של 100 שקלים או 150 שקלים זה בסדר.

חנן אהרון: זה אפשר לעשות.

חנן אהרון: צריך להסתכל על כל המכלול, לראות מה הן ההשלכות.

חנן אהרון: אנחנו צריכים להסתכל על זה גם כהנהלת משרד התחבורה.

חנן אהרון: אם אנחנו לא נסתכל על סך הכול הדברים אז אם שיעורי חובה עלו לתלמיד 200 שקלים במקום מאה שקלים, ומורי הנהיגה יכולים לבקש מהתלמידים מחיר יותר גבוה בעד השיעורים, ואז התלמידים ישלמו כפול.

חנן אהרון: 5600 שקל.

חנן אהרון: יצא שכרו בהפסדו.

אורי מקלב: על מחיר שיעור, שמה התחרות קיימת בין בתי הספר לנהיגה.

אורי מקלב: אנחנו חושבים עדיין שהמבחנים נמצאים בידיים של המורים.

אורי מקלב: זה  חלק מהעניין.

אורי מקלב: עובדה היא שמי שקובע זה משרד התחבורה.

אורי מקלב: אתם קובעים מכסה למורה.

חנן אהרון: אתה לא רוצה שאגף הרישוי כאשר יש לו 360 אלף נבחנים בשנה יחליט גם עכשיו, כל תלמיד יבוא אלינו ויציג את התקדמותו במהלך שיעורי הנהיגה ואיפה הוא נמצא במטרות ואני אצטרך להחליט.

אורי מקלב: התלמיד צריך להביא אישור מהמורה אבל לא שיקרה מצב כזה...

אורי מקלב: אני לא רוצה להרחיב על זה יותר.

חנן אהרון: אתה לא מצפה.

חנן אהרון: בוא נגיד שאני חושב שבמהלך השנים האלה ועוד מעט ניכנס לזה, נדבר על הנתונים, אם נסתכל על זה אנחנו נראה שבמצב הזה אין מה.

חנן אהרון: זאת אומרת או שזה היום, שתלמידים ניגשים למבחן, שיישאר ככה.

חנן אהרון: עדיף לנו מצב כזה.

חנן אהרון: המצב טוב.

חנן אהרון: אני עוד מעט אציג נתונים בעניין של הקצאות.

אורי מקלב: היום יש מצב כזה עם מורה הנהיגה.

אורי מקלב: ברצותו נותן לתלמיד, כשאינו רוצה לא נותן לו.

אורי מקלב: הוא שולח אותו למבחן.

אורי מקלב: ואם הוא החליט שהוא לא רוצה לשלוח אותו למבחן?

אורי מקלב: אתה קובר אותו אצל אותו מורה.

אורי מקלב: הוא לא יכול לעבור מורה שבגלל שאף מורה לא יקבל אותו.

אבי גולן: יש מפקח.

אבי גולן: אין דבר כזה.

אבי גולן: המצב הוא לא כפי שאתה  מתאר אותו.

אבי גולן: לגמרי לא.

חוה ראובני: שמי חוה ראובני.

חוה ראובני: אני סגנית בכירה ליועצת המשפטית במשרד התחבורה.

חוה ראובני: אני רציתי להעיר הערה קטנה לגבי הרעיון של יושב ראש הוועדה לסכם גם בלי צו פיקוח על איזשהו מחיר ולא להמתין יותר.

חוה ראובני: בלי פיקוח זאת עלולה להיות בעיה מול גופים עסקיים שאוסר על התאגדות לקבוע מחיר מוסכם.

חוה ראובני: זה נגד החוק.

חוה ראובני: הדרך למנוע תחרות כאשר יש תסיסה ציבורית, זה לא יפעל.

חוה ראובני: אם יש צו פיקוח על מחיר מירבי המחיר יכול להיות כל מחיר.

חוה ראובני: צריך להגיע להסכמות.

אורי מקלב: אני אומר להגיע להסכמה על מחיר מירבי.

אורי מקלב: לפני שעוד מוציאים צו.

חוה ראובני: אם מגיעים להסכמה אז לא צריך את הפיקוח.

חוה ראובני: אם לא מסוגלים להסכים אז לא עשינו כלום.

חוה ראובני: להכתיב את התנאים ולשלוח הודעה לשלושת אלפים מורים זה המחיר ואת זה תיישמו זה עלול ליצור בעיה.

אורי מקלב: טוב לעשות את זה בהסכמות ובהבנות, לשבת ולדון ולהגיע לכלל מסקנות.

אורי מקלב: אותו צו פיקוח אתם עושים בהבנה.

אורי מקלב: אם אתם באים אליהם ותובעים מהם משהו באופן שרירותי אז זה לא ילך.

אורי מקלב: אני חושב שכן צריך להקשיב למורה הנהיגה ולקבוע מחיר  מירבי אבל בהסכמה כדי שמורי הנהיגה לא יעלו את המחיר.

אורי מקלב: צו פיקוח תמיד אפשר.

אורי מקלב: צו פיקוח תמיד אפשר.

אורי מקלב: אני שאלתי.

אורי מקלב: אם אתם אומרים שכבר הגעתם להסכמות שצריך צו פיקוח.

אורי מקלב: אבל תדעו לכם לא היה משרד אחר במדינת ישראל, אם היה כזה ביטוי בא במחיר של מבחן מעשי ומה שקורה אחרי שהוסר הפיקוח, מיד היו נזעקים.

אורי מקלב: זה מה שקורה עם החלב.

אורי מקלב: מיד נזעקו כולם.

אורי מקלב: השינויים צריכים להיות.

אורי מקלב: העלייה היא לא במאות אחוזים.

אורי מקלב: צריך כאן לדבר על העלייה הדרמטית.

אורי מקלב: מחיר של שיעור נהיגה אחד על 2010 היה מחיר מסוים, שיעור אחד נניח אם אנחנו מחשבים את זה במחיר של היום זה עלה ממאה שקלים לארבע מאות שקלים.

אורי מקלב: אז זה או פי 300% או פי 400%.

אורי מקלב: תשמעו על מה אנחנו מדברים.

אורי מקלב: וודאי שצריך להידון.

אורי מקלב: אני מרגיש שזעקת הציבור עדיין לא הגיע לקומות וחדרי משרד התחבורה.

חנן אהרון: אני חושב שהזעקה הגיעה אדוני היושב ראש ואכן קיבלנו החלטה והשר קיבל החלטה.

חנן אהרון: הזעקה אכן הגיעה.

חנן אהרון: קיבלנו החלטה.

אורי מקלב: אנחנו כבר בישיבה השלישית באותו נושא.

אורי מקלב: ואנחנו לא צריכים לדבר כאן על מה שדיברנו בישיבה הראשונה.

אורי מקלב: אני חושב כך.

אורי מקלב: ישיבה שלישית באותו נושא אי אפשר לדבר על אותם דברים, אותו ניסוח, אותו קרדיט, אותה הבנה, אותם מניעים שדיברנו עליהם בישיבה הראשונה.

אורי מקלב: מה שיוצא שהמבחנים יותר יקרים.

אורי מקלב: עולה לאדם פי כמה.

אורי מקלב: שאלתי אנשים כמה עולה היום, כמה עולך לך ללמוד נהיגה?

אורי מקלב: אם אדם לא עבר בטסט ראשון  ולא בטסט שני, רבים הם האנשים שמבחן הנהיגה עלה להם יותר מאשר שיעורי הנהיגה.

אורי מקלב: למה שכל טסט מתקרב ל-800 שקל או לאלף שקל.

אורי מקלב: תלוי במספר השיעורים שקדמו למבחן.

אורי מקלב: צריך לקחת בחשבון את שכר הלימוד של השיעורים ואז המחיר של הטסט.

אורי מקלב: תלוי כמה.

אורי מקלב: אני רוצה לשמוע גם בסקירה קצרה כמה אנשים מחכים לטסט.

אורי מקלב: אלה שעובדים בימי שישי, אלה שעובדים במשמרות, מתי הם יכולים להיבחן.

אורי מקלב: צריכים כאן נתונים.

אורי מקלב: יש 360 אלף נבחנים בשנה.

אורי מקלב: נניח שאנחנו לא מדברים על 400 שקלים לטסט.

אורי מקלב: נניח שזה רק 300 שקלים לטסט.

אורי מקלב: אנחנו מגיעים ל-144 מיליון שקלים שמשלם הציבור וזה עוד לפני האגרות.

אורי מקלב: אם המבחן יעלה חצי מזה אנחנו מדברים על 75 מיליון שקל שהציבור משלם.

אורי מקלב: מאז שעלו המחירים אנשים משלמים מאה מיליון שקל לשנה יותר.

אורי מקלב: היה מחיר בערך ממוצע של 100 שקל לשיעור.

אורי מקלב: זה היה רבע ממה שעכשיו.

אורי מקלב: אנחנו מדברים על תוספת של  מאה מיליון שקל נוספים.

אבי קרמר: אני אבי קרמר, דובר ארגון מורי הנהיגה.

אבי קרמר: ראשית, אם יורשה לי, אני קצת מתקומם נגד האמירות של עושק וגזל ומחיר מופקע ודברים כאלה.

אבי קרמר: אנחנו הראשונים והנה אני זורק את הכפפה לוועדה שמוכנים שתיעשה בדיקה כוללת על מחיר עלות לימוד הנהיגה במדינת ישראל.

אבי קרמר: אי אפשר כל היום לנופף במשהו אחד.

אבי קרמר: כי גם אם היינו עושים עכשיו חשבון אם המחיר של הלחם עלה ב-10 אגורות ונכפיל במאתיים מיליון אנשים שאוכלים לחם באיקס כסף היינו מגלים מספרים אסטרונומיים.

אבי קרמר: לכן נורא קל לעשות דמגוגיה.

אבי קרמר: כי אם אני אעשה לך את החשבון 150 אלף שקל מכונית כפול 4000 מורים, תראה מה ההשקעה שלנו וכמה ביטוח אנחנו משלמים יותר וכולי וכולי.

אבי קרמר: לכן זה משהו קצת לא הוגן בהתנהלות.

אורי מקלב: מה שאני רק יודעים שמחירי הרכב מאלפיים עד היום.

אבי קרמר: תבדוק.

אבי קרמר: בוא תבדוק.

אבי קרמר: אבל הבלאי של האוטו שלנו.

אבי קרמר: חברים, כבוד היושב ראש, בואו נעשה בדיקה יסודית.

אבי קרמר: אנחנו משלמים מיסים מלאים על רכבים בדיוק מה שאתם חושבים.

אבי קרמר: אז יכול להיות שבאמת צריך לשקול אולי לפטור אותנו ממיסים.

אבי קרמר: חברים בואו נעשה רגע סדר.

אורי מקלב: אני לא אומר שאין לכם הוצאות.

אורי מקלב: אבל אני מדבר על מבחן מעשי.

אורי מקלב: צריך להבין גם אם עושים משהו צודק אי אפשר לעשות משהו שלא נראה.

אורי מקלב: כשאני בא לאזרח ואומר לו אתה תשלם 400 שקל למבחן מעשי, הוא לא שואל למה, הוא לא מבין למה.

אורי מקלב: למה העמדה של 20 דקות צריכה לעלות לו 400 שקל?

אורי מקלב: לא היה דבר כזה.

אורי מקלב: זה תעריף שהוא לפי כל סדר גודל מחיר לא סביר.

אורי מקלב: אתה אומר לי עכשיו, מצייר לי את כל התמונה הכוללת של כל ההוצאות שלכם, אני לא נכנס לכל הפרטים האלו.

אורי מקלב: גם אם זה נכון מה שאתה אומר זה לא צריך להיות ככה.

אורי מקלב: אנשים צריכים לדעת, היום אנחנו נמצאים בתקופה אחרת, אנשים צריכים לראות שמה שהם משלמים יש לו תמורה.

אורי מקלב: יש בו סבירות.

אורי מקלב: יש בו הגינות.

אורי מקלב: כאשר אתה אומר עושק או לא עושק, מה זה יגיד לבן אדם?

אורי מקלב: אתה אומר שמחיר שיעורי הנהיגה הם נמוכים?

אורי מקלב: אתה לא יכול להגיד את זה.

אורי מקלב: אתם צריכים להיות הגיוניים בקשר למבחן.

אורי מקלב: זה גם לטובתכם.

אורי מקלב: מבחן מעשי, בן אדם מסתכל מה לוקחים ממנו על מבחן מעשי.

אורי מקלב: אי אפשר להגיד שאני אשלם מחיר גבוה בעד מים בגלל שעולה עכשיו, לא שאין התפלה, התפלה זה בסדר, אנשים רוצים עכשיו לכבות את השריפה ולשקם את הכרמל.

אורי מקלב: אנשים אומרים תשמע, אני רוצה לשלם על מה שאני עכשיו קונה.

אורי מקלב: גם בתוך לימוד הנהיגה, הוא צריך לדעת, לשלם 400 שקל על מבחן מעשי, שני מבחנים בשעה אחת, הוא אומר מה?

אורי מקלב: הוא עושה לך מיד את החשבון.

אורי מקלב: הוא אומר תגיד אתה נורמלי?

אורי מקלב: אני הייתי פעם עצמאי ואני יודע שאנשים עושים את החשבון.

אורי מקלב: צריך להיות התנהגות מושכלת.

אורי מקלב: אני רוצה לראות שאם המחיר הוא לא סביר בהשוואה למשהו אחר, יש תחרות, אין תחרות, זה צריך להיות סביר בכל מקרה.

אורי מקלב: אבל לקחת בשביל מבחן מחיר כזה גבוה שאין בו שום הצדקה ולא היה שום שינוי מהותי ממה שהיה עד עכשיו זה דבר שאולי הוא לא עושק אבל הוא נראה עושק.

אבי קרמר: אני יכול להמשיך?

אבי קרמר: שוב, אני מנסה  לחזור.

אבי קרמר: פה אני גם, בחלק מהדיונים של הוועדה ובהחלט בדיונים שאנחנו מנהלים מול משרד התחבורה על המחיר, גם אנחנו חושבים באמת אתה יודע, לא צריך להרקיע שחקים לכיוונים של מאות שקלים של 500 שקל ו-600 שקל.

אבי קרמר: כי הרי מי ישורנו בסוף?

אבי קרמר: אנחנו יודעים את זה.

אבי קרמר: יחד עם זאת, אנחנו מזמינים את חברי הוועדה לבדוק, במהלך עשר השנים האחרונות משנת 2000 מה היתה העלייה של מחירי שיעורי הנהיגה?

אבי קרמר: זאת אומרת שאנחנו לוקחים ועושים את סך המכלול כי בסיכומו של דבר בעסק, ומי כמוך יודע שבסופרמרקט לפעמים יש מבצע של קוקה קולה ואז הוא נמכר יותר זול ממה שהוא קונה מהיצרן.

אבי קרמר: מחיר כוס.

אבי קרמר: ואז ברגע שהבן אדם מגיע והוא מגיע למשהו אחר וקונה עוד שני דברים אחרים שעליהם מרוויח בעל סופרמרקט.

אבי קרמר: לכן אי אפשר לנתק את הטסט מלימוד הנהיגה.

אבי קרמר: אנחנו נשמח אם באמת תיערך בדיקה מקצועית ושמחירי שיעורי הנהיגה כמו שהצעת אתה והעלית את הרעיון יהיה בפיקוח.

אבי קרמר: אז אנחנו מתחייבים שמחיר הטסט יהיה במחיר השיעור שבפיקוח.

אבי קרמר: הנה אנחנו מודיעים כבר כאן ועכשיו אם באמת נעשה עבודה, כי העבודה היא הרבה יותר חשובה, כי שי פה גם עניין של מקצועיות.

אבי קרמר: כי אנחנו חושבים שהורדת מחיר שיעורי לימוד נהיגה ל-80 שקל, כל בר דעת יגיד לך היום שזה לא כלכלי לאף אחד ואז יש אולי קיצורי דרך בלימוד הנהיגה שזה הרבה יותר חמור מעוד מאה או מאתיים שקל.

אבי קרמר: ואנחנו טוענים שברגע שמשרד התחבורה דרך הוועדה אפילו ניכנס כולנו לדיון באמת מקצועי ונטיל פיקוח מקצועי על רמת לימוד הנהיגה שזו לא תהווה תחרות, שהכסף לא יהווה את התחרות, אלא המקצועיות, אנחנו אומרים עכשיו מחיר הטסט ומחיר השיעור שיהיו אחידים אבל שיהיו בפיקוח אחיד כמו כולם.

אבי קרמר: ואז  אפשר לבוא ולפעול מולנו כאשר יש איזושהי שקיפות.

אבי קרמר: אבל כאשר אני מנהל את העסק שלי לבד, ויעידו פה הבוחנים, כאשר אני מבטח, לא מדינת ישראל, מדינת ישראל לא מבטחת את המכוניות שלי.

אבי קרמר: אני מבטח את הטסטים של מדינת ישראל, ועוד כהנה וכהנה, והנזקים שנצברים לנו, ולכן בואו נעשה, אמרתי לך אם השוק חופשי כמו שאומרת שלומית אבינח מנהלת הוועדה, אם השוק חופשי אז השוק חופשי.

אבי קרמר: אתם יכולים לצאת בכתבה בעיתונות ולהגיד שהשוק חופשי והטסטים זה בשוק חופשי, ותבדקו כמה עולים הטסטים.

אבי קרמר: אתם יכולים לומר זאת בוועדה, אם השוק הוא חופשי הוא חופשי לחלוטין.

אבי קרמר: אבל לא יכולים לחייב אותי לעשות כמה דברים, מצד אחד להגיד לי אוטו תיקח, תשקיע בביטוח יקר כי לא יוצאים מזה בגלל הטסט, תשקיע את זה, ואנחנו אומרים לא יכול להיות.

אורי מקלב: חוץ מהביטוחים איזה עוד הוצאות יש לכם?

אורי מקלב: לא שולחים תלמידים לטסטים כדי שהם יעשו יותר טסטים.

אורי מקלב: מחיר שיעורי הנהיגה הוא מאוד נמוך.

אורי מקלב: ואם רק הטסט רק הוא זה שישפר את המצב, מה יעשה מורה הנהיגה כדי שהוא יהיה מעוניין שהתלמיד שלו יעבור כמה וכמה טסטים?

אבי קרמר: אז לא הבנת אותי.

אבי קרמר: עם כל הכבוד לא הבנת אותי.

אבי קרמר: כל מה שאמרתי שיש תלות.

אבי קרמר: מוצר הפרסום הטוב ביותר של מורה לנהיגה הוא אחוז המעבר של הטסטים.

אבי קרמר: הנה יושב היושב ראש, מניד בראש.

אבי קרמר: אנחנו נשמח שמדינת ישראל תעביר את כולם בטסט הראשון.

אבי קרמר: הוא יודע הבחור, הוא אומר לא נכון כי זה לא תמיד מתאים, אבל כרטיס הביקור של מורה הנהיגה, מורה נמדד באחוז ההצלחה שלו אצל התלמידים.

אבי קרמר: ככל שאחוז ההצלחה שלו יותר גבוה הסיכוי שלו להתפרנס גדל.

אבי קרמר: ולכן יש פה איזושהי חשיבה שהיא אנומלית.

אבי קרמר: אנחנו באים ואומרים, חברים, הכול על השולחן.

אבי קרמר: בואו בבקשה נעשה דיון מקצועי ואמיתי כמו שכתוב.

אבי קרמר: יש כשל שוק.

אבי קרמר: אני מסכים איתך.

אבי קרמר: יש כשל שוק בענף הוראת הנהיגה שפוגע בראש ובראשונה גם במקצועיות.

אבי קרמר: מורים טובים עוזבים את הענף כי הם לא יכולים להתפרנס ומורים אחרים תופסים את המקום בגלל מחירי שיעור נמוכים.

אבי קרמר: אנחנו בעד שמחיר הטסט ירד אבל שמחיר השיעור יעלה.

אבי קרמר: וביחד בואו נעשה מכנה משותף.

אבי קרמר: אנחנו מתחייבים שנשתף פעולה.

אבי קרמר: אבל אי אפשר מצד אחד להגיד שוק חופשי לכיוון אחד ושוק חופשי לכיוון שני לא נכון.

אבי קרמר: אז בואו ביחד, ברצינות, אני אומר את זה מכל הלב, כי אני אומר לך שוב הטסט מציק לנו.

אבי קרמר: כי העין הציבורית כמו שאתה הצגת אותה מפריעה לנו.

אבי קרמר: מפריעה לנו.

אבי קרמר: כי אנשים חושבים או הו כמה אנחנו מרוויחים.

אבי קרמר: ואני אומר לך, ואתה יכול לבדוק את זה מול נתוני מס הכנסה, ויושבים פה נציגים של משרד האוצר, תבדקו מה הרווחיות היום של מורה לנהיגה.

אבי קרמר: מורה לנהיגה היום לא מרוויח מספיק כסף.

אורי מקלב: אתם מגישים תלמיד לטסט אחרי מספר שיעורים קטן?

אבי קרמר: להיפך, להיפך.

אבי קרמר: כי אם התלמיד יבוא ויגיד למורה, לא אכפת לי לגשת לטסט כן, כי בלאו הכי העלות של הטסט היא כמו עלות של שיעור אז אי אפשר להחזיק את המקל בשתי הקצוות.

אבי קרמר: ואז הוא ניגש לטסטים.

אבי קרמר: ואז התור נהיה יותר ארוך.

אבי קרמר: ואז הבוחנים יגידו המורים לא מלמדים כהלכה.

אבי קרמר: זו עובדה.

אבי קרמר: הנה.

אבי קרמר: הנה.

אורי מקלב: ברגע שמחיר הטסט הוא כמו מחיר של שיעור זה לא מה שיכריע.

אורי מקלב: אני היום לא בחלק הזה.

אבי קרמר: המדד לא ישאר אותו דבר.

אבי קרמר: כבוד היושב ראש עוד שאלה קטנה.

אבי קרמר: למה הוועדה, הנה ארגון מורי הנהיגה בא ומציע, אומר חברים, בואו נבחן את הדברים לעומק.

אבי קרמר: וזה מה שמשרד התחבורה מנסה לעשות, לבחון לעומק את הכל.

אבי קרמר: אנחנו נשתף פעולה עם בחינה מקצועית כלכלית אמיתית לכל האורך.

אבי קרמר: ואז גם אם זה לא נעים לשמוע, אי אפשר לחייב אותנו מצד אחד לשים מכוניות, לקבל פה ושם מכות על המכוניות ולהפסיד ימי עבודה, ולשקלל את כל הדברים האלה.

אבי קרמר: אנא בבקשה, ישב גם מנכ"ל משרד התחבורה, אמר, אולי אנחנו נוציא את הטסטים לבד.

אבי קרמר: יכול להיות שזה כדאי.

אבי קרמר: שיוציאו את הטסטים לבד.

אבי קרמר: הציע בישיבה שהתקיימה ב-15 לספטמבר, כן, גם הנושא הזה עלה.

אבי קרמר: הוא הציע שיעשו את זה לבד.

אבי קרמר: אז בבקשה.

אבי קרמר: מנכ"ל משרד התחבורה הציע את זה.

אבי קרמר: בבקשה אתם תחליטו.

אבי קרמר: אז בואו באמת נעשה בחינה מקצועית אמיתית של לימוד הנהיגה, בואו נבדוק את מחיר לימוד הנהיגה במדינת ישראל ונדבר על הכול ביחד כמכלול אחד.

אבי קרמר: אם נדבר על הכול ביחד במכלול אחד זה יהיה על הכיפק.

אורי מקלב: בכל אופן אבי אתה לא יכול להתעלם מכך שהמחיר של לימוד הנהיגה נקבע על ידי מורה הנהיגה.

אורי מקלב: זאת אומרת יש מורה הנהיגה שהוא קובע את מחיר שיעור הנהיגה.

אורי מקלב: מחיר של 90 שקל לשיעור.

אבי קרמר: אבל אתה אמרת נוריד מפה נעלה מפה.

אבי קרמר: נוריד את מחיר הטסט ונעלה את מחיר שיעור הנהיגה.

אבי קרמר: אז בואו נהיה עקביים.

אבי קרמר: מחרתיים תצעק עלינו למה מחיר השיעור הוא יקר.

אורי מקלב: לא רק זה.

אורי מקלב: לא רק שתעלה את מחיר שיעור הנהיגה אלא גם תחייב אותו לקחת מספר שיעורים מסוים לפני הטסט.

אורי מקלב: הרי בידיים של מורה הנהיגה לעשות הכול.

אורי מקלב: ברצותו מאריך ברצותו מקצר.

אורי מקלב: הרי הכול נמצא בידיו, גם הטסט נמצא בידיו, גם האישור להביא את התלמיד למבחן.

אורי מקלב: הכול נמצא בידיים של המורה.

אורי מקלב: הרכב, הכול נמצא אצל מורה הנהיגה.

אורי מקלב: הכול נמצא אצלכם.

אבי קרמר: לכן הצענו בואו נעשה בדיקה כללית כוללת.

אורי מקלב: אני מניח שהגשתם את ההצעה הזאת במסמך למשרד התחבורה.

אבי קרמר: למה זה לא נעשה עד עכשיו?

אבי קרמר: כי זה מאוד קשה לבצע.

אבי קרמר: כי צפו ועלו פה הרבה דברים.

אבי קרמר: אולי עם הוועדה ביחד נשב ביחד ונעשה חישוב של שיעורי נהיגה ונחשב את הכול ביחד.

אורי מקלב: זו לא תשובה.

אורי מקלב: זו לא תשובה.

אורי מקלב: רבותיי, אני מבקש מילה מאהרון אריאלי, יושב ראש וועד בוחני רישוי נהיגה ארצי.

אהרון אריאלי: אי אפשר לנתק את הטסט משיעורי הנהיגה.

אהרון אריאלי: צריך לתכנן תוכנית שבה יובאו בחשבון מכלול ההוצאות עד אותו רגע.

אהרון אריאלי: צריך לחשב את העלויות של הרישיון, של הביטוח, ועוד דברים, מחיר שיעורי הנהיגה בכלל זה.

אהרון אריאלי: אם אני משלם על האוטו שלי 2000 שקל ביטוח מקיף מורה הנהיגה משלם 4000 שקל ביטוח מקיף.

אהרון אריאלי: או 5000 שקל.

אורי מקלב: במחיר של הצמדה.

אורי מקלב: מאזדה 3 למשל.

עידו שמשון: כאשר אחרים צריכים לשלם מאה אלף שקל אנחנו צריכים לשלם 150 אלף שקל.

אורי מקלב: מחיר המכוניות לא עלה.

אורי מקלב: אולי גם בגלל הדולר.

אורי מקלב: מחיר המכוניות לא עלה ב-50%.

אורי מקלב: יש לי בשורה בשבילכם אנחנו עובדים על זה.

אורי מקלב: אני פועל בכיוון בעקבות שיחות שלי עם נהגים.

אבי קרמר: היתה לנו ועדה שדנה בדיוק בנושא הזה אבל אנחנו במצב של תקינה אירופית.

אבי קרמר: אז אנחנו גם בדקנו את הנושא באירופה.

אורי מקלב: מסקודה או מאזדה 3 לעבור אחרי זה לטנדר הרבה יותר קשה.

אורי מקלב: יש מצב שהתלמיד שאחרי שעבר את הטסט הוא יכול לעבור לרכב גדול.

עידו שמשון: כאשר מחשבים את מחיר הטסט צריך לקחת בחשבון את כל ההוצאות הנלוות.

עידו שמשון: תשלום לרואה חשבון וכדומה.

עידו שמשון: צריך לשקול את כל השיקולים.

אבי קרמר: ההתערבות של הוועדה הזאת יצרה מנוף שבאמת הביא את כל הגופים ביחד להכיר בחשיבות של הבעיה ולחולל שינוי.

אבי קרמר: לכן אנחנו פה.

אהרון אריאלי: נותנים שני בוחנים קבוע כל שבוע.

אהרון אריאלי: בסוף שבוע עשרה.

אהרון אריאלי: אנחנו נותנים לירושלים כל חודש 1080.

אהרון אריאלי: שני בוחנים בשבוע.

אהרון אריאלי: בשנת 2001 היו 7000 ממתינים ו-22 בוחנים.

אהרון אריאלי: היום המצב השתנה.

דולב: עבודה בימי שישי.

דולב: החלטנו לתקצב את זה בגלל החשיבות של זה.

דולב: קצת לגבי מה שאבי קרמר אמר.

דולב: דיברת על הנושא של שוק חופשי.

דולב: זה שימוש מאוד מוטעה במושג הזה.

דולב: כי יש לך כרגע שוק חופשי בנושא של שיעורי הנהיגה עצמם.

דולב: יש תחרות ובגללה בין השאר אתם לא להעלות מחירים.

דולב: זו כבר תקופה ארוכה.

דולב: ברור שזה כואב לכם.

דולב: מצד שני בתחום הטסטים אנשים הם לקוחות שבויים.

דולב: שם אין שוק חופשי.

דולב: כשאתה אומר שיש שוק חופשי פה ושוק חופשי שם המשמעות של פיקוח על מחירי הטסטים זה להפוך את השוק הזה לחופשי.

דולב: זה מה שיצור שוק חופשי.

דולב: יש כשל שוק שהופך את השוק ללא חופשי.

דולב: לא צריך התארגנות.

דולב: אם זו היתה התארגנות זה היה לא חוקי.

דולב: זה היה לא חוקי.

דולב: זה היה קרטל.

דולב: זאת אומרת כל תיאום מחירים שהם יעשו והם יודעים את זה ובגלל זה הם לא עושים את זה, זה התוצאה של הכוח של שבוי.

דולב: בן אדם לא ילך לטסט עם מישהו שהוא לא היה המורה שלו לנהיגה.

דולב: אז הלקוח כבר שבוי וכאשר אתה בא לעשות את העסקה בתחילת הדרך הלקוח לא רואה מספיק קדימה.

דולב: כדאי לו לעבור את הטסטים.

אהרון אריאלי: דרך אגב הוא יכול אחרי מספר שיעורים לעבור למורה אחר.

אהרון אריאלי: אבל אז הוא ממלא טופס חדש וחותם עליו שהוא אכן למד כך וכך שיעורים אצל המורה הקודם.

אהרון אריאלי: 28 שיעורים או מה שזה לא יהיה.

אהרון אריאלי: בכל מצב הוא יכול לעבור למורה אחר.

אהרון אריאלי: אחרי 20 שיעורים אם הוא מחליט לעבור למורה אחר הוא צריך למלא כרטיס תלמיד חדש אחרת אני לא בוחן אותו.

אהרון אריאלי: בכרטיס הוא כותב שהוא אכן למד 8 שיעורים ושהמורה הראשון חתם על תצהיר שהוא צריך עוד שיעורים.

אהרון אריאלי: הוא יכול לעבור למורה נהיגה אחר באותו בית ספר אחרת הוא לא נבחן אצלנו.

אהרון אריאלי: אותו מנהל מקצועי כמובן צריך לראות ולאשר בכתב ידו שהוא עבר 28 שיעורים ואחרי זה הוא עבר.

אהרון אריאלי: מעבר בין טסטים.

אהרון אריאלי: אני לא אקרא לזה שבוי מפני שבכל רגע נתון הוא יכול לעבור.

אהרון אריאלי: אבל דמיין לעצמך שלמדת 28 שיעורים ועשית טסט עם רכב מסוים.

אהרון אריאלי: כל סוגי הרכב עומדים לרשותו, כל הסוגים שאתה רוצה בעולם.

אורי מקלב: אבל אתה גם מודה שמעבר בין מורים כמעט ולא קורה כי זה מסובך.

דולב: זה לא כמו לעבור מפפסי לקוקה קולה.

אהרון אריאלי: אני מכיר אותו על שם מורה מסוים וכשהוא עובר מורה אני מחתים אותו על כרטיס תלמיד חדש.

אורי מקלב: המעבר ממורה למורה צריך להיות הרבה יותר קל.

דולב: השורה התחתונה אנחנו חושבים שהמחיר של השיעורים צריך להישאר מחיר ללא פיקוח.

דולב: כי אין צורך בפיקוח משום שהוא כבר תחרותי.

דולב: והמחיר של הטסט צריך פיקוח.

דולב: זה הכיוון של שר התחבורה.

אורי מקלב: אתם כמשרד האוצר אכפת לכם מה קורה במשרד התחבורה?

דולב: אתה רוצה לראות את התקציב של משרד התחבורה?

דולב: 2 מיליארד בשנה.

אורי מקלב: בכל זאת אתם פקידי האוצר יושבים על השיבר.

אורי מקלב: כשאתה רואה את הכסף שהציבור צריך להוציא.

אורי מקלב: אנחנו מדברים כאן על הרבה כסף.

אורי מקלב: לשלם 400 שקל למבחן זה לא מוצדק גם אם זה מכסה על חסרים אחרים בבתי הספר לנהיגה.

אורי מקלב: בסופו של דבר גם למורה לא נעים שכל טסט עולה לתלמיד שלו כל כך יקר.

אורי מקלב: האם משרד האוצר יכול להסתכל על זה ככסף של ציבור?

דולב: כל מי שביקש מאיתנו לתמוך בו תמיד תמכנו.

דולב: יש דברים אחרים שאנחנו עושים.

דולב: לא בתחום הזה אלא בתחום של מיסוי רכב.

דולב: יושבים פה הנציגים של משרד התחבורה.

דולב: אני חושב שהם יעידו והם לא יכולים להתלונן על תקציבים.

חנן אהרון: 150%.

חנן אהרון: והאוצר כבר שנים...

חנן אהרון: הבוחנים בסדר גמור.

חנן אהרון: זה שהבוחנים מסכימים לעבוד זה בסדר גמור.

חנן אהרון: אבל האוצר מוכן לממן את זה והוא משלם על זה שנה בשנה.

אבי קרמר: רק שאלה קטנה.

אבי קרמר: אולי באמת בואו נלך ונעשה את הרכב רכב עבודה, נוזיל את המיסים והנה אנחנו שוב נהיה עם בעיה.

אבי קרמר: אם אתם באמת חושבים שיש כשל שוק.

אבי קרמר: אנחנו שוק קטן מאוד שלאוצר המדינה העלות היא אפסית.

אבי קרמר: בואו בבקשה תרימו את הכפפה גם אתם, ואתם רוצים לתרום, בואו נקבל רכב כמו מוניות שהציבור ידע שאנחנו לא מקבלים רכב כמו המוניות, והנה נוזיל את המחירים.

אבי קרמר: בואו נדבר על זה.

אבי קרמר: בבקשה.

אורי מקלב: אנחנו מכירים את הנושא הזה.

אורי מקלב: יש עוד כמה דברים לדיון.

אורי מקלב: למה 130 שקלים?

אבי קרמר: בבקשה.

אבי קרמר: בואו נעשה דיון מקצועי על הכול.

אורי מקלב: למה לא לעשות משהו שיוזיל את הביטוח?

אורי מקלב: חסר דברים שאנחנו יכולים להוזיל.

אורי מקלב: אנחנו נעשה מעקב על זה, בישיבה משותפת או בישיבות פנימיות.

אורי מקלב: רבותיי אנחנו רוצים לעבור לנושא הבא.

אורי מקלב: הקמת מאגר מידע לכלי רכב פרטיים לעיון הציבור.

אורי מקלב: הנושא של רכבים יד שנייה הוא נושא בעייתי.

אורי מקלב: אנשים לפעמים קונים רכב יד ראשונה כי הם לא יודעים להתעסק עם יד שנייה.

אורי מקלב: ביד שנייה אתה לא יודע מה עבר על הרכב.

אורי מקלב: אנחנו חושבים שאנחנו יכולים להקל על הבעיה בזה שניתן יותר מידע לקונים.

אורי מקלב: הקונה ידרוש מהמוכר את המידע הזה.

אורי מקלב: אנחנו כאן נעשה שינוי משמעותי בכל השוק הזה של יד שנייה.

אורי מקלב: יש רכבים שניזוקו ב-50% או 60% וכאן נעשה מסחר גדול מאוד על ידי סוכנויות הביטוח.

אורי מקלב: חברות הביטוח מציעות את הרכבים האלה למוסכים שהם מתקנים פיראטיים.

אורי מקלב: לא מוסמכים, לא מורשים ולא מוכרים.

אורי מקלב: זה מזין בהחלט את גניבות הרכב שיש.

אורי מקלב: יש מוסכים כאלה שסוחרות בחלקים.

אורי מקלב: זה בהחלט מזין את שוק גניבות הרכב.

אורי מקלב: וזה מעגל סגור.

אורי מקלב: אנחנו מדברים על היקפים גדולים של התופעה.

אורי מקלב: יש 20 אלף כלי רכב מדי שנה שניזוקו באופן רציני והם חוזרים לכביש.

אורי מקלב: אף אחד לא יודע באיזה מצב הרכב האמור חזר לכביש, גם לא הקונה.

אורי מקלב: תראו איזה פלא.

אורי מקלב: מאגר המידע הזה נמצא בסוכנויות הביטוח.

אורי מקלב: ואותה חברת ביטוח ששלחה רכב כזה בחזרה למחזור לא מוכנה לבטח את אותו רכב.

אורי מקלב: וכך אנחנו מחזירים 20 אלף כלי רכב שהם בבחינת מלאכי חבלה.

אורי מקלב: הנושא של מאגר מידע יכול להקטין באופן דרמטי את הבעיה.

אורי מקלב: אנחנו יודעים כמה השוק הזה פרוץ.

אורי מקלב: רכבים במגרשי מכוניות, הבעלים מתחזים לאנשים פרטיים.

אורי מקלב: אנחנו היום מחוקקים חוק שבעלי מגרשים לא יוכלו להתחזות לבעלי רכב פרטיים.

אורי מקלב: סוף כל סוף מטפלים בבעיה הזאת.

רונן לוי: אני רונן לוי, יושב ראש איגוד המוסכים.

רונן לוי: אנחנו כבר למעשה 5 שנים מטפלים בנושא הזה.

רונן לוי: קודם כל לפני שמדברים על הנגשת מידע צריך לדבר על איסוף מידע.

רונן לוי: צריך לזכור שמשרד הרישוי צריך להחליט ולהסכים לאסוף את המידע.

רונן לוי: אם הוא לא יאסוף את המידע אין מידע לתת.

רונן לוי: הבעיה קיימת אצל השמאים.

רונן לוי: ברגע ששמאי קובע, הוא יכול להוציא את המידע ממשרד הרישוי.

רונן לוי: אז משרד הרישוי יכול להזין את המידע הזה ואז כבר אפשר להגיד לבן אדם שהאוטו הזה ירד כאובדן להלכה.

רונן לוי: תהליך פשוט שיכול היה להיעשות.

רונן לוי: שמאי מפוקח במדינת ישראל, מוציא לחברת הביטוח הודעה.

רונן לוי: אובדן להלכה על פי הפוליסה לא מפוקח.

רונן לוי: אפשר גם לעשות אובדן להלכה פחות מ-50% נזק.

רונן לוי: זה מה שעושה חברת הביטוח.

רונן לוי: חברות הביטוח היום הולכות לכולם לצורך העניין, אפילו אם הנזק הוא פחות, לא שווה להם לתקן את האוטו.

רונן לוי: הם הופכים את זה לאובדן להלכה.

רונן לוי: הם מסכמים עם בעל הרכב שהרכב הוא אובדן להלכה ואז הוא נכנס למנגנון של אובדן להלכה.

רונן לוי: בן אדם מבוטח מקבל את הפיצוי של אובדן גמור.

רונן לוי: ואז הוא מתחיל לסחור ברכב.

רונן לוי: סוכנויות הביטוח מעבירות את הרכב לסוחרים.

רונן לוי: יש להם הסכמי הסדר כאלה.

רונן לוי: הם מניעים את המנגנון.

רונן לוי: מעבירים לסוחרי הסדר.

רונן לוי: אלה מעבירים את זה אחר כך.

רונן לוי: סוחרי ההסדר משלמים להם 40% לאובדן להלכה ו-7% לאובדן טוטאלי.

רונן לוי: לכן עדיף תמיד לשמאים לקבוע שהרכב הוא אובדן טוטאלי.

רונן לוי: יש הרבה רכבים שיש להם נזק 70%.

רונן לוי: השמאי יכול לשחק עם זה.

רונן לוי: לעשות אובדן להלכה.

רונן לוי: חברת הביטוח תרוויח יותר.

רונן לוי: עכשיו בואו נדבר על איסוף המידע.

רונן לוי: יש הרבה דברים שבגללו המידע לא נאסף.

רונן לוי: אחד זה העניין הזה של ההחלטה על מידת הנזק.

רונן לוי: במקום שהאדם ירוץ מחברת ביטוח אחת לשנייה על מתן אובדן להלכה הוא היה יכול לקבל את זה ממשרד הרישוי.

רונן לוי: זה אחד.

רונן לוי: שתיים, 309.

רונן לוי: כל הבדיקות של 309.

רונן לוי: זה גם נמצא במעבדות מורשות.

רונן לוי: 309 לא מוגדר באחוזים.

רונן לוי: מדובר על תאונה קשה או לא.

רונן לוי: לפי הפרמטרים עושים בדיקת 309 בשביל שהרכב יוכל לחזור חזרה לכביש.

רונן לוי: המידע הזה קיים.

אורי מקלב: הוועדה מעוניינת במיוחד בנושא הזה שאתה מדבר עליו עכשיו.

אורי מקלב: זה צריך לעבור באינטרנט.

אורי מקלב: המידע שאנחנו מדברים עליו עובר לאנשים בשידור.

אורי מקלב: מעבר לזה יש גם פרוטוקולים.

רונן לוי: מידע על רכב מסוכן אנחנו מעבירים.

רונן לוי: אנחנו כמעט הכול מעבירים למוסכים המורשים.

רונן לוי: בכל מקרה המידע הזה עובר.

רונן לוי: בוודאי שלמוסכים המורשים.

רונן לוי: יש טפסים שאנחנו מעבירים, המוסכים מעבירים, מכוני הרישוי מעבירים, שמאים מעבירים.

רונן לוי: כל הדברים האלה מגיעים למשרד התחבורה, נאגרים בכל מיני מקומות.

רונן לוי: עכשיו אנחנו בדיונים עם משרד התחבורה להכניס את הנתונים האלה למחשב.

רונן לוי: אני לא יודע כמה זמן זה ייקח.

רונן לוי: קודם כל צריך לאסוף את המידע.

רונן לוי: כאשר משרד התחבורה יחליט שהוא אוסף את המידע, מייצב את זה, יוציא את זה קצת מהחושך, יביא לנורמליזיציה.

רונן לוי: אפשר לראות היום באמת, יש תקציבים, לראות את הישיבות האלה באינטרנט, אז בטח ובטח בדברים חשובים מהסוג הזה כמו בטיחות, סחר ברכב מיד שנייה, למשפחה זה דבר יקר, ללמוד נהיגה זה דבר הכי חשוב לדעתי.

רונן לוי: אלה דברים יותר חשובים מהרבה שטויות, סליחה על הביטוי.

רונן לוי: אבל יש דברים יותר מהותיים ויותר חשובים שצריך לשים אותם על השולחן.

רונן לוי: משרד התחבורה עדיין בעניין הזה משתהה.

רונן לוי: צריך לתקצב אותו.

רונן לוי: להכניס את הדברים למיחשוב, לתת את ההרגשה לציבור שיש לו מידע.

רונן לוי: כלומר צריך לאסוף את המידע, גם לתת אותו.

רונן לוי: המידע הוא ידני.

אורי מקלב: המידע נמצא אצלכם מהמכונים.

אורי מקלב: אתם מעבירים את זה.

אורי מקלב: אתם לא צריכים להעביר היום טפסים באופן ידני.

קריאה: גם ה-309 נעשה במכוני רישוי, הוא לא נעשה במוסכים ערטילאיים.

קריאה: בוודאי.

קריאה: זה עובר  למכוני רישוי.

אורי מקלב: אני חשבתי שהמוסך עושה את זה.

רונן לוי: לא. לא.

רונן לוי: לא. עבודות מוסמכות.

חוה ראובני: כיום זה נשלח ידנית.

חוה ראובני: זה לא נכון ש...

חוה ראובני: הוא על הכביש אחרי שהוא נבדק.

חוה ראובני: זו אמירה לא נכונה.

אורי מקלב: אם כל מה שהוא אמר, יש רק את החלק הזה, אז אנחנו בסדר.

אורי מקלב: מזה הוא יחזור בו.

אורי מקלב: אני קשה לי להאמין שיש מכון רישוי כזה שלא עובד ממחושב.

דובר: המידע מוזן מיד.

דובר: יום אחרי.

אורי מקלב: יש ליסינג היום.

אורי מקלב: אני מדור שאני כבר לא יודע על הדברים האלה.

דובר: לא משנה.

דובר: באותו יום זה מוזן למחשב.

חוה ראובני: אנחנו מקווים להגיע לתהליך און ליין.

חוה ראובני: גם דו שיח, הלוך חזור.

חוה ראובני: זה לא רק חשוב שיעדכנו אותנו.

חוה ראובני: אלא שבתהליך יאמתו פרטים כדי שלא יהיו פערים בדיווחים שגויים.

חוה ראובני: זה תהליך שנמצא בעבודה.

חוה ראובני: אני לא מעורבת אישית בתהליך אבל אני יודעת שהוא מתבצע ויש עליו עבודה כדי לשפר  את תהליך הדיווח הממוחשב במכוני הרישוי.

חוה ראובני: הדיווחים און ליין כל אחד ואחד מהמוסכים, זה לא דבר שהוא כל כך ריאלי אבל השמאים יכולים לדווח.

חוה ראובני: הם צריכים לדווח על אובדן להלכה.

חוה ראובני: הם מדווחים לנציג המאגר לנתוני הרכב.

חוה ראובני: קונה הרכב בהסכמת בעל הרכב יכול לדעת כל דבר על הרכב.

רונן לוי: הוא לא יכול לקבל 309.

רונן לוי: הוא יכול לקבל רק מה שיש ברישיון.

חוה ראובני: המאגר לא יכול להגיד שום דבר על שחיקה של מערכת הבלמים.

חוה ראובני: צריך לדעת מה הבדיקה תגיד.

חוה ראובני: רשות הרישוי יודעת רק על תאונות שמדווחות לה.

חוה ראובני: אין חובה לדווח על תאונות.

חוה ראובני: אובדן להלכה זה מונח בחוזים.

חוה ראובני: מונח שבו משתמשות חברות ביטוח.

חוה ראובני: כל חברת ביטוח יכולה להגדיר את זה אחרת.

רונן לוי: זה לא נכון.

רונן לוי: היא לא יכולה להציג את זה אחרת.

רונן לוי: זה לא נכון.

רונן לוי: חברת הביטוח לא יכולה להגדיר את זה אחרת.

חוה ראובני: זה יכול לומר שאין מידע על תאונות.

חוה ראובני: אפילו אם היינו מזינים את הפרט על אובדן להלכה.

חוה ראובני: אובן להלכה קורה רק כשיש ביטוח מקיף.

חוה ראובני: מה  עם כל הרכבים שאינם מבוטחים בביטוח מקיף?

רונן לוי: השמאי.

חוה ראובני: מי יקרא לשמאי?

חוה ראובני: אם אין ביטוח מי יקרא לשמאי.

חוה ראובני: אין חובה להביא שמאי כדי לתקן את הרכב.

חוה ראובני: אז שזה שיש רכב שאין מידע בקובץ הרכב על אובדן להלכה או על איזושהי תאונה של רכב אומר אחת מהשתיים, או שבאמת לא היתה תאונה או שהיתה תאונה והרכב תוקן באופן לא מורשה ולא חוקי או שהרכב לא היה מבוטח ולכן גם אם הוא נבדק, תוקן, חוקי, לא חוקי, כל מה שקרה סמוי לחלוטין מהמערכת כי אף אחד לא מחויב לטפל בזה.

שלומית אבינח: זה מקרה שוליים על מה שאת מדברת.

חוה ראובני: אף אחד לא מחויב לטפל בזה.

רונן לוי: השורה התחתונה...

רונן לוי: את מסכימה שמצב תקין- - -

חוה ראובני: לא. זה לא מה שאמרתי.

חוה ראובני: אל תכניס לי מילים לפה.

חוה ראובני: לא נותן לי לדבר ואחר כך מחליט מה שלא אמרתי שאמרתי.

חוה ראובני: מה שאני אומרת הוא שרשות הרישוי מנהלת מאגר מידע על כלי רכב למטרה מסוימת שהחוק מגדיר אותה.

חוה ראובני: לא למטרה מסחרית.

חוה ראובני: זה לא מרשם של נכסים יקרים.

חוה ראובני: כמו שאין לנו מרשם על שטיחים פרסיים או על יהלומים.

חוה ראובני: זה שרכב יקר זו לא הסיבה שהוא נרשם.

חוה ראובני: הוא נרשם כרכב קיים למטרות פקודת התעבורה שזה פיקוח על תקינות רכב ואכיפת דיני התעבורה.

חוה ראובני: משתמשים בו גם למטרה מסחרית.

חוה ראובני: רשות הרישוי מנהלת את הנתונים לפי מה שהיא צריכה למטרה מסחרית.

חוה ראובני: לא כל נתון יכול להיכנס למטרות שלה, המטרות החוקיות.

חוה ראובני: אובדן להלכה כיוון שזה לא הליך חוקי  אין בחוק שגם אובדן להלכה טעון פיקוח, אז אנחנו נקבל את הנתונים האלה מכל כלי הרכב, אבל אז נחזיר משהו שהיה לפני עשר שנים ובוטל ולא במקרה של הקטגוריה של ניתן לשיקום.

חוה ראובני: בעבר היה אובדן גמור היה 75% אם אינני טועה והטווח שבין 50% ל-75% אני אולי לא מדייקת לגמרי באחוזים, היה ניתן לשיקום.

חוה ראובני: הרכב שיורד מהכביש מקבל מספר רישוי חדש, עובר איזשהו תהליך, מחזירים אותו.

חוה ראובני: זה בוטל כי נמצא שזה מעודד גניבות רכב, זה מעודד תיקונים בלתי מורשים.

חוה ראובני: ביטלו את זה.

חוה ראובני: הורידו את האובדן הגמור, אמרו לא ניתן לשיקום.

חוה ראובני: ועכשיו מה עושים?

חוה ראובני: דרך האובדן להלכה מחזירים את זה בדלת האחורית.

חוה ראובני: משרד התחבורה, המידע שקיים אצלו, ככל שהוא לא חסוי לפי חוק הגנת הפרטיות הוא מוכן ונגיש.

חוה ראובני: מה שלא חסוי לפי חוק הגנת הפרטיות.

שלומית אבינח: אז מה חסוי לפי חוק הגנת הפרטיות?

חוה ראובני: נתונים פרטיים.

חוה ראובני: השאלה היא יותר, פרטי הבעלויות.

חוה ראובני: סוג הבעלות אנחנו מוכנים לתת.

אינגריד הר אבן: אני רוצה להסביר פה משהו.

אינגריד הר אבן: ברגע שרכב הוא אובדן להלכה תסכימי איתי, הוא נרשם על שם חברת הביטוח.

אינגריד הר אבן: נכון?

חוה ראובני: לא.

אינגריד הר אבן: כן.

חוה ראובני: לא.

אינגריד הר אבן: כן.

חוה ראובני: הוא נרשם על שם איזשהו סוחר.

חוה ראובני: התשובה היא שאנחנו מוכנים לתת מידע אבל לא מידע חסוי.

חוה ראובני: המידע על בעלויות.

חוה ראובני: מספר רישוי.

חוה ראובני: אנחנו אין לנו התנגדות להעמיד את המידע הזה לציבור השאלה היא רק של הישימות.

חוה ראובני: לבעל הרכב אנחנו מוכנים לתת מידע נוסף.

חוה ראובני: אם היתה אפשרות היינו מוכנים גם לתת המידע החסוי לבעל הרכב.

אורי מקלב: למה אי אפשר לתת מידע אם בן אדם נותן את מספר הזהות שלו?

חוה ראובני: כי חוק המקרקעין קובע במפורש מה יהיה מאגר המידע.

חוה ראובני: לכן חלה ההוראה הכללית של חוק הגנת הפרטיות.

אינגריד אבן: אני רוצה לעשות סדר, מבלבלים פה בין כמה מושגים.

אינגריד אבן: יש שני סוגי מידע שיש במשרד הרישוי והם חיוניים לרוכש רכב והוא לא יכול לקבל אותם.

אינגריד אבן: הראשון זה מספר הבעלים האמיתי הקודם שהוא לא תמיד זהה לזה שנקוב ברישיון, והשני זה סוג הבעלויות.

אינגריד אבן: עכשיו למה זה חשוב?

אינגריד אבן: בעניין מספר הבעלויות.

אינגריד אבן: מי שמחזיק ברכב ובעלים שיש עליו תו סוחר איננו נרשם כבעלים.

אינגריד אבן: מאידך אתה כרוכש רכב חשוב לך מאוד לדעת אם הרכב היה בעברו בתו סוחר וגם אם אתה קונה כיום מתו סוחר.

אינגריד אבן: הרבה אנשים קונים מאנשים שהם חושבים שהם אנשים פרטיים בעוד שבפועל הם מחזיקים ברכב מכוח תו סוחר או מכוח מישהו אחר שיש לו תו סוחר.

אינגריד אבן: כל זה היום לא גלוי.

אינגריד אבן: אני משוכנעת שבתור רוכש רכב מן השורה אתה רוצה לדעת אם בעברו הרכב היה מתו סוחר או שכיום הוא בתו סוחר.

אינגריד אבן: אין לך היום דרך לדעת את זה כי אתה לא יודע את מספר הבעלויות האמיתי.

אינגריד אבן: דבר שני זה סוג הבעלויות.

אינגריד אבן: ברגע שרכב אובדן להלכה ממילא נרשמת בעלות של חברת ביטוח שרכשה את הבעלות בו והעבירה אותו אחר כך לסוחר רכב.

אינגריד אבן: אז בעצם כל מה שעורך דין חוה ראובני אמרה איננו רלוונטי.

אינגריד אבן: אובדן להלכה נרשמת בעלות של חברת ביטוח.

אינגריד אבן: ברגע שאתה רואה בעלות חברת ביטוח אתה יודע שהיה אובדן להלכה.

חוה ראובני: כאשר רשום היום הרכב על שם סוחר, רישום הבעלות, כתוב עליו במפורש שזה לא רישיון רכב, זה בהפקדת סוחר.

חוה ראובני: אחד.

חוה ראובני: שתיים, אם הרכב רשום על שם חברת ביטוח הבן אדם יודע שהוא קונה רכב שרשום על שם חברת ביטוח.

חוה ראובני: כי הוא יודע מי המוכר שעומד מולו.

חוה ראובני: שלוש, כאשר רכב הוא אובדן להלכה חברות הביטוח לא רושמות את הרכב על שמן.

חוה ראובני: אני לא מכירה שחברת מגדל או חברת אליהו או הראל הן רושמות את הרכב על שמן.

אינגריד אבן: את טועה.

אינגריד אבן: את טועה.

אינגריד אבן: את טועה.

אינגריד אבן: זה לא ייאמן.

אינגריד אבן: אני מטפלת בתיקים בבית משפט, לא בתיאוריה.

אינגריד אבן: זה שאין מידע על תאונות לא אומר שלא היו תאונות.

אינגריד אבן: מי שיש לו תאונה הולך לשמאי, שמאי מדווח.

אינגריד אבן: ערך הרכב שלו ירד.

אינגריד אבן: לעומת תאונה זהה ברכב שהולך לתקן במוסך לא מורשה כאן זה לא מדווח וזה עידוד לאנשים ללכת למוסכים לא מורשים.

אורי מקלב: אני רוצה לשאול את רונן למה אתה לא חושש מכך שזה יבריח אנשים מהמוסכים המורשים למוסכים לא מורשים?

רונן לוי: קודם כל אנחנו סובלים היום מהטיפולים שעושים מוסכים לא מורשים.

רונן לוי: אחוז ניכר.

רונן לוי: אין לנו מה לחשוש כי מה שיגורנו כבר בא לנו.

רונן לוי: אנחנו כן רוצים לקדם ביקוש, זה האינטרס של איגוד המוסכים, ביקוש לרכבים שיש להם היסטוריה מדווחת.

רונן לוי: היתה חברה יזמית שרצינו לשתף איתה פעולה לנסות להנגיש את המידע שמוסתרת היום במוסכים, לתת את הכול.

רונן לוי: גם את מה שמשרד הרישוי יכול לתת וגם את מה שאני יכול לאסוף מהמוסכים, ולהנגיש את הכול לציבור.

רונן לוי: חברה יזמית עולה הרבה כסף בתחום הזה.

רונן לוי: אף אחד לא הסכים להיכנס למיזם כזה בלי משרד הרישוי.

רונן לוי: אנחנו עברנו הרבה יזמים בשביל לאסוף את המידע ממוסכים וגם מחברות הביטוח כדי שבלחיצת כפתור אדם יוכל לקבל את המידע על הרכב.

רונן לוי: בן אדם משלם 30 שקלים כדי לדעת על הרכב.

רונן לוי: הוא יחסוך 400 שקלים.

רונן לוי: בן אדם יכול להיכנס לאינטרנט, לקבל את המידע, להחליט איזה אוטו הוא רוצה לראות.

רונן לוי: כיוון שהשוק השתנה, היתה דינמיקה.

רונן לוי: הליסינג הכניס כאן משהו חדש.

רונן לוי: אתה יכול לדעת אם זה רכב משומש, אם זה רכב שבעברו היה ליסינג.

רונן לוי: בן אדם כן רוצה לבדוק וכן רוצה לדעת ולעשות את החישוב שלו לפני שהוא הולך לסוחר רכב.

רונן לוי: היום יש יותר סוחרי רכב מאשר אי פעם, מעבר לסוחרי הרכב הלא חוקיים.

רונן לוי: יש מגרשי מכוניות רבים.

רונן לוי: אנשים צריכים הרבה יותר מידע.

רונן לוי: כשהם ילכו למגרשי רכב יש להם כבר את הנתונים.

רונן לוי: מבחן התוצאה היום שנגרם לאנשים הרבה השפלה, גם ריצות וטרדות לקונה הרכב.יש מכוניות שאינן ראויות לנסיעה.

רונן לוי: מי שרומה, משבית את הרכב, תובע את הסוחר.

רונן לוי: זה נעשה בעזרת שמאי שבודק את האוטו ויכול להחליט על מצב הרכב.

רונן לוי: אנחנו מייעצים ללקוח לקחת שמאי.

רונן לוי: היה מקרה שלקוח קנה אוטו במאה אלף שקל.

רונן לוי: אחרי יומיים האוטו הזה ירד מהכביש.

רונן לוי: הוא קנה את זה מסוחר.

רונן לוי: הוא לא ידע שהיה אובדן להלכה.

אינגריד הר אבן: התאונה הראשונה לא דורשת השבתה.

אינגריד הר אבן: התיקון אחר כך קובע את מצבו של הרכב.

חוה ראובני: אם הוא קונה רכב משומש הוא יודע את זה.

חוה ראובני: היה אובדן להלכה.

אורי מקלב: עדיף שיתקנו רכב.

אורי מקלב: את מעלה מלאכי חבלה על הכבישים.

אורי מקלב: איך את מדברת בכלל?

אורי מקלב: את דואגת לחברות הביטוח?

חוה ראובני: לא. לגמרי לא.

חוה ראובני: הרכב כך או כך ספג אובדן להלכה.

חוה ראובני: חברת הביטוח קובעת או אובדן גמור או שמתקנים את הרכב.

אורי מקלב: אני רוצה להגיד לכם שאני מופתע.

אורי מקלב: צריך להיות מצב כזה שהמידע הוא שקוף והוא יועבר למשרד התחבורה.

אורי מקלב: אדם לא היה קונה רכב שאינו ראוי שהוא מסוכן על הכביש.

אורי מקלב: אדם גם לא יודע שהרכב הוא כזה.

אורי מקלב: הוא משקיע כסף.

אורי מקלב: זה לא רק בעיה של כסף.

אורי מקלב: אדם נוסע עם משהו שהוא מסוכן והוא לא יודע.

אורי מקלב: לא מדובר ברכב אחד.

אורי מקלב: יש כאלה עשרות אלפים.

אורי מקלב: אתם צריכים לעשות את הכול כדי למנוע את השוק הזה ולבוא ולהגיד ולהתריע ולפתוח את המידע כמה שיותר שאנשים ידעו להיזהר.

אורי מקלב: ואני רואה התחפרות וקיבעון.

אורי מקלב: אני לא מבין זה.

אורי מקלב: הכול אולי, חופש המידע, אולי אני אתבע.

אורי מקלב: אמרו את זה כאן בוועדה בפרוטוקול.

אורי מקלב: אני מחפש את שורש הבעיה.

אורי מקלב: למה?

אורי מקלב: ממה זה נובע?

אורי מקלב: מחוסר רצון לעבוד, להשקיע, קיבלתם את המידע, להעביר אותו הלאה, זה ידרוש מכם עבודה?

אורי מקלב: אז מה קורה?

אורי מקלב: מביאים יועצים משפטיים שמנסים כל פעם להיתלות באיזו קביעה משפטית כזו או אחרת.

אורי מקלב: יש כאן נושא פרקטי, נושא של תפקוד, של התנהלות.

אורי מקלב: אם דרושה חקיקה אנחנו נעשה חקיקה.

אורי מקלב: זו צריכה להיות יוזמה שלכם.

אורי מקלב: לא היום.

אורי מקלב: לפני עשר שנים.

אורי מקלב: אני צריך ליזום את זה?

אורי מקלב: אתם הייתם צריכים ליזום את זה.

אורי מקלב: למה מרשם המקרקעין יכול ליזום דבר כזה?

אורי מקלב: אתם הייתם צריכים להיות הראשונים, עוד לפני דברים אחרים, לפני שלטים בכבישים.

אורי מקלב: זה דבר ראשון.

אורי מקלב: אולי לעשות דברים לא פופלרים אבל לעשות את זה.

אורי מקלב: למה לא?

אורי מקלב: אם הייתי מרגיש שהיתה פה התמודדות אמיתית, אנחנו מנסים לפתור בעיות.

חוה ראובני: צר לי על הנימה הזאת שהושמעה כלפינו.

חוה ראובני: אני לא חושבת שיש לזה מקום.

חוה ראובני: שמחפשים להשתמט מעבודה ויש יועצים משפטיים כאלה ואחרים.

חוה ראובני: הדברים נאמרו, צר לי עליהם.

חוה ראובני: אני חושבת שאין להם הצדקה.

חוה ראובני: לגופו של עניין אין לנו שום כוונה כאן להתנער מעבודה.

חוה ראובני: מה שאנחנו מנסים לעשות זה להצביע על המורכבות.

חוה ראובני: האמירה שאם נשים את אובדן גמור בנתונים של מרשם כלי הרכב כל הבעיות ייפתרו וכבר לא יסעו כלי רכב לקויים בכביש היא אמירה לצערי שהיא שטחית כי היא לא מביאה בחשבון, כל הניסיון שלי היה להציף עוד מכלול של נתונים ושל שיקולים שמשפיעים על זה ויכולים להשפיע על האפקט של זה.

חוה ראובני: למשל עידוד טיפול במוסכים לא מורשים שלא ידברו, מה שאדוני בוודאי יסכים איתי, שהיא תוצאה מאוד מאוד לא רצויה וגם נציגי המוסכים יכולים להגיד כך.

חוה ראובני: עדיף שידווחו על התאונה.

חוה ראובני: זה דבר אחד.

חוה ראובני: דבר שני, אני חושבת שיש כאן ערבוב חוזר ונשנה בין השאלה המסחרית של אדם שקנה רכב בלי לדעת לבין השאלה הבטיחותית של האם ראוי או לא ראוי שהרכב יצא לכביש.

חוה ראובני: ניסיתי לעשות הפרדה בין השניים.

חוה ראובני: אני מצטערת שאני לא מצליחה להסביר את הדברים.

חוה ראובני: כנראה שכושר ההסברה שלי הוא לא מספיק טוב.

חוה ראובני: יש הבדל.

חוה ראובני: כי ברמה הבטיחותית לא משנה אם הרכב שעבר תאונה חמורה מתוקן ונוסע אצל הבעלים הראשון שלו או אצל קונה שלא ידע, וזה מבחינה בטיחותית.

חוה ראובני: לא מסחרית.

חוה ראובני: אין הבדל.

חוה ראובני: התוצאה היא רכב שעבר תאונה באיקס אחוז ממשיך לנסוע.

אורי מקלב: בואו ניקח את הקצה של הקצה.

אורי מקלב: מישהו שאין לו ביטוח מקיף ועשה תאונה עצמית ובמקום ללכת למוסך מורשה הוא הולך למוסך פיראטי ואז הרכב הזה יעלה על הכביש.

אורי מקלב: אנחנו מדברים על שוק גדול.

אורי מקלב: 700 אלף רכישות רכב בשנה.

אורי מקלב: זה סדר הגודל.

אורי מקלב: יש היבט פרקטי מעשי ויש היבט ערכי.

אורי מקלב: אני מוכרח לתת לעורך דין הר אבן את רשות הדיבור.

אינגריד הר אבן: קודם כל כמי שמטפלת בלפחות עשרה תיקים כאלה כל שבוע, באים אלי הרבה, מכירים אותי שאני עוסקת בתחום, אז אני אומרת חד משמעית אנשים ממשיכים להיעקץ, אנשים ממשיכים לקנות רכבים מאנשים שהם לא יודעים שהם סוחרים והמצב שלהם לא ברור.

אינגריד הר אבן: אני רוצה להתייחס פה לשתי סוגיות.

אינגריד הר אבן: העלה נציג משרד האוצר את העניין של הבדיקות.

אינגריד הר אבן: לכאורה אם אתה בודק את האוטו אז אתה לא צריך את המידע על עברו.

אינגריד הר אבן: לא נכון.

אינגריד הר אבן: משלוש סיבות.

אינגריד הר אבן: קודם כל, הרבה בדיקות הן שגויות מטעמים אלו ואחרים.

אינגריד הר אבן: שנית, לצערנו רבים מהבודקים משתפים פעולה עם הסוחרים הללו.

אינגריד הר אבן: לא אחת אני נתקלת במילים שהסוחר לקח אותי לבודק שלו.

אינגריד הר אבן: זה בדרך כלל כך.

אינגריד הר אבן: או שלא נותנים לאנשים את הבדיקות.

אינגריד הר אבן: ובכל מקרה גם לא מסבירים להם את המשמעויות.

אינגריד הר אבן: אם אדם רואה היתה פגיעה בקורת שלדה, הוא לא יודע מה המשמעות של זה.

אינגריד הר אבן: יש פה גם אלמנט של ירידת ערך.

אינגריד הר אבן: למעשה הבדיקה, גם אם הרכב תוקן כראוי מאה אחוז אני לא רוצה לקנות אובדן להלכה במחיר מלא.

אינגריד הר אבן: אני אקנה אותו ב-50% מהערך שלו.

אינגריד הר אבן: למה שאני אשלם?

אינגריד הר אבן: אני רוצה לדבר על הגנת הפרטיות שכל הזמן מעלים פה.

אינגריד הר אבן: הדרישה של מאגר מידע היא לא לחשיפת שמם של הבעלים הקודמים אלא לטיבם.

אינגריד הר אבן: חברת השכרה, חברת ביטוח, לא מעניין אותי השם.

אינגריד הר אבן: אין פה בכלל עניין של פגיעה בפרטיות.

אינגריד הר אבן: כל הקושי הזה הוא קושי פיקטיבי לחלוטין.

אינגריד הר אבן: בניסיון שלי, שם של חברת ביטוח נחוץ.

אינגריד הר אבן: אחרי שבתי משפט, אני מצליחה להוציא צווים ממשרד הרישוי להוציא רשימת בעלות אז אתה כבר רואה אין הפתעות.

אינגריד הר אבן: בדרך תמיד יש חברת ביטוח ואחריה תו סוחר.

אינגריד הר אבן: כי זה גורלו של הרכב של אובדן להלכה.

אינגריד הר אבן: הם קנו את זה מהלקוח מהמובטח.

אינגריד הר אבן: הם שילמו לו את כל תמורת הרכב.

אינגריד הר אבן: מבחינת בעלויות הרישיונות מופקדים אצלם עד לתיקון הרכב, כביכול לפי חוק אחר.

אינגריד הר אבן: לפי חוק חובת הרישום הרישיונות מופקדים אצל חברת הביטוח.

רונן לוי: רק עוד הערה אחת קטנה.

רונן לוי: אנחנו היינו צריכים לבוא עם פתרונות.

רונן לוי: מי שצריך לעשות את זה, זה המדינה.

רונן לוי: המדינה היתה צריכה לדאוג שהמוסכים יהיו בעלי רישיון בשביל הציבור הרחב.

רונן לוי: מוסכניקים צריכים לדאוג לפרנסה שלהם ולתקן את הרכב.

רונן לוי: אנחנו יודעים שיש לאנשים האלה היסטוריה.

רונן לוי: האחוז הזה שהיא מדברת עליו הוא 10% של השוליים.

רונן לוי: חברות הביטוח מתמחרות 20% ועל זה הן מייצרות את הכלל.

רונן לוי: זה השוליים.

רונן לוי: רוב האנשים במדינת ישראל הם אנשים נורמטיביים, 80% הם נורמטיביים.

רונן לוי: אנחנו מדברים עליהם.

חנן אהרון: אתה אמרת קודם שחלק גדול מחברות הביטוח מתקנות את הרכב במוסכים לא מורשים.

רונן לוי: לא הן.

רונן לוי: הסוחרים עושים את זה.

רונן לוי: הנורמטיבי רוצה לקנות אוטו עם היסטוריה.

רונן לוי: הלקוח שרוכש.

רונן לוי: הבן אדם האחרון שקונה את האוטו הוא מה שמעניין.

רונן לוי: המלחמה צריכה להיות של משרד התחבורה בקשר לכשלים.

רונן לוי: לא שלנו ולא של הוועדה.

רונן לוי: אני לא פה יותר.

רונן לוי: אני לא כועס.

רונן לוי: 5 שנים מדברים על זה.

אלכס מילר: עלו כאן הרבה דברים.

אלכס מילר: מה שהעלו איגוד המוסכים, מדובר בעצם על יצירת מאגר מידע על ידי משרד התחבורה על בסיס של מידע קיים.

אלכס מילר: יש שני דברים.

אלכס מילר: ראשית זה יגרום לירידה בגניבות הרכב.

אלכס מילר: שנית, ירידה של תאונות דרכים של רכבים לא בטוחים.

אלכס מילר: לכן כעיקרון אנחנו בעד נגישות של מאגר מידע לאזרחים כמובן עם כל הסייגים בנוגע להגנת הפרטיות.

אלכס מילר: צריך כאן ייעוץ משפטי של משרד המשפטים.

אלכס מילר: כל מה שלא עשו לפני כן מוטב שיעשו עכשיו.

אורי מקלב: אנחנו מדברים על שני דברים.

אורי מקלב: אחד, על השירות לבעל הרכב.

אורי מקלב: שידע כמה שיותר על הרכב שהוא קונה.

אורי מקלב: אנחנו גם נצא עם הסברה בעניין הזה ונדרוש שכאשר מישהו רוצה למכור רכב שימסור את כל המידע לגביו.

אורי מקלב: כל מה שאפשר.

אורי מקלב: מקסימום מידע.

אורי מקלב: לאחר מכן צריך לדעת על בעלויות ללא שמות.

אורי מקלב: המידע שקיים.

אורי מקלב: למה אסור לי?

אורי מקלב: חובתי להודיע לקונה שהרכב הזה עבר תאונה קשה.

אורי מקלב: כל ההונאות שיש שם, כל חוסר המודעות, כל הסכנות שיש בדבר הזה, זה צריך להשתנות.

אורי מקלב: אנחנו יודעים שלהקטין תאונות דרכים זה לא פשוט אבל כאן אנחנו מדברים על משהו שכל בר דעת מדבר על זה שמידע נוסף יקטין בהחלט את התאונות.

אורי מקלב: זה דברים שהם לא סוף העולם.

אורי מקלב: אנחנו לא מדברים על עלויות.

אורי מקלב: אנחנו חושבים לחשוב על התועלת.

חנן אהרון: נימת הדברים פה בדיון, קודם כל חזרנו לדיון הראשון שהתקיים לפני 5 שנים בוועדת כלכלה.

חנן אהרון: הסיפור של חוק גילוי נאות.

חנן אהרון: זה מתחיל משם.

חנן אהרון: נוצר מצב עכשיו כאילו משרד התחבורה מתנגד למתן מידע לציבור.

חנן אהרון: אני חושב שזה לא נכון, הובנו שלא כראוי, זה לא תואם את המציאות, גם לא התייחסו למה שאנחנו עושים במשך חודשים רבים.

חנן אהרון: חוק גילוי נאות להזכיר עבר בשיתוף פעולה של משרד התחבורה, החוק הזה נכנס.

חנן אהרון: אני זוכר גם שהיו בעיות עם המוסכים, אתה זוכר רונן?

חנן אהרון: שאי אפשר היה לתת את המידע, ועם הביטוח, לקח כמה שנים.

חנן אהרון: גם אצלכם היו בעיות, של מחשוב, של נגישות עם חברות הביטוח, איך עושים את זה?

חנן אהרון: מה הם נותנים?

חנן אהרון: כמה כסף זה יעלה?

חנן אהרון: אתה זוכר?

אורי מקלב: זה לא הגיע מיוזמות שלכם.

אורי מקלב: כולל הקילומטראז' בטסטים לא הגיע מיוזמות שלכם.

אורי מקלב: בסוף הסכמתם.

חוה אהרוני: זה היה דבר שתכננו לעשות.

חוה אהרוני: החוק הקדים אותנו.

חנן אהרון: באמת אני לא חושב שזה נכון.

חנן אהרון: אני לא אדבר פה בשם המשרד, בשם שר התחבורה.

חנן אהרון: אני חושב שיש פה הרבה דברים.

חנן אהרון: נעשו הרבה דברים.

חנן אהרון: היום יש מענה קולי במשרד התחבורה.

חנן אהרון: זה כבר קיים 8 שנים וזה עשה מהפכה גדולה בכל הסיפור של רישיונות רכב.

חנן אהרון: כל המידע קיים כמעט.

חנן אהרון: אנחנו לאט לאט מרחיבים את זה.

חנן אהרון: יש עמדות שירות שאנחנו הולכים להקים עכשיו.

חנן אהרון: בעמדות השירות יהיה אפשר לקבל מידע, שיטת ניקוד, כמה נקודות יש לאנשים, וכל מידע שאנחנו יכולים לתת אותו, זה יינתן.

חנן אהרון: זו כוונת המשרד וזו הגישה שלו.

חנן אהרון: ככה הוא עושה בשנים האחרונות וזו הראייה.

חנן אהרון: לתפוס אותנו על אובדן כהלכה זה מעוות את המציאות.

חנן אהרון: אנחנו נתנו אז מכתב של הסמנכ"ל והיו שם כמעט כל הדברים בקשר למידע.

חנן אהרון: שם הנהג, שם משפחתו, תעודת זהות, כתובתו.

חנן אהרון: אנחנו התחייבנו ויש את זה במכתב שלנו שאנחנו ניתן את כל המידע.

חנן אהרון: ואכן אני אמרתי אז בזמנו על מאגר הזה, זה יהיה מאגר שייתן קודם כל לבעלי הרכב  יכולת להיכנס ולראות את כל המידע כמעט שיש לנו.

חנן אהרון: אובדן כהלכה אין לנו.

חנן אהרון: הנה אני אומר.

חנן אהרון: אבל כל המידע האחר יש לנו בקובץ.

חנן אהרון: מידע הקונה יכול לקבל.

חנן אהרון: הוראת נהיגה, שכירות, מקוריות של הרכב.

אורי מקלב: טופס 309 יש לכם?

אורי מקלב: אנחנו כבר בשנת 2011.

אורי מקלב: אנחנו לא נמצאים עכשיו בשנת 1900.

חנן אהרון: יש מידע שאין לנו.

חנן אהרון: אין לנו אותו.

חנן אהרון: זה תלוי בחקיקה.

חנן אהרון: אם תהיה חקיקה לקדם את זה אז יהיה את המידע הזה.

חנן אהרון: כרגע אין לי אותו.

חנן אהרון: אני אומר לך מה שיש.

חנן אהרון: טופס 309 דיברנו אני זוכר עם הסמנכ"ל שיהיה לנו את המידע הזה.

חנן אהרון: אני לא יודע להגיד עכשיו על זה.

חוה אהרוני: סוגי בעלות.

חוה אהרוני: פר סוג הבעלים.

חוה אהרוני: להביא לזהות הבעלים.

אורי מקלב: אנחנו רוצים לדעת אם זה היה שייך לחברה או שהרכב היה שייך לאדם פרטי.

חוה אהרוני: אני לא יודעת עדיין להגיד, אין לנו עדיין את רשימת הבעלים.

חנן אהרון: אני מוכן לשלוח לכם את כל המידע שיש בידינו.

חנן אהרון: נעשתה עבודה בעניין הזה.

אורי מקלב: זה עדיין לא פותר את הבעיה של יד שנייה שהיא בעיה גדולה מאוד.

חנן אהרוני: אין לי את המידע הזה היום.

חנן אהרוני: אם היה לי את המידע הזה אובדן כהלכה היום הייתי נותן אותו.

חנן אהרוני: זה מה שאני מנסה לומר.

חנן אהרוני: אז צריך לפתוח בתהליך שיכליל את המידע על אובדן כהלכה לגבי הרכב כלפי הקונה.

חנן אהרוני: זה במקביל.

חנן אהרוני: אבל יש מידע קיים שאני יכול לתת.

חנן אהרוני: נדאג שהמידע הזה יגיע.

חנן אהרוני: בשאר הדברים, דיברו פה על חקיקה.

אורי מקלב: לא צריך לחכות לזה.

אורי מקלב: אפשר במקביל לפתוח גם בעניין הזה.

אורי מקלב: אם אדוני היושב ראש רוצה שנמתין רגע עם הפרסום של מה שקיים עד שנאסוף את כל המידע אז אני מוכן.

אורי מקלב: אל תמתין עם המידע ואחר כך תתחיל לאסוף מידע.

אורי מקלב: תתחיל כבר עכשיו.

אורי מקלב: כבר לפני הארוחה שנתת כבר קנינו את האוכל לארוחה הבאה.

חנן אהרוני: בכל הדיונים הקודמים דיברנו על מאגר מידע.

חנן אהרוני: אני אדבר עם הנהלת המשרד.

חנן אהרוני: אפשר ללכת לחקיקה שאנחנו ניזום.

חנן אהרוני: נטפל בסעיף של אובדן כהלכה.

חנן אהרוני: שמענו מהלשכה המשפטית.

אורי מקלב: מידע כזה לא צריך חקיקה.

חוה ראובני: לא. הוא דיבר על לקבל את המידע, להבדיל מאשר להעמיד לרשות הציבור מידע שכבר ישנו.

חוה ראובני: יש לנו בעיה משפטית עם זה.

חוה ראובני: אם אדם יהיה מחויב לתת לנו את המידע על אובדן כהלכה.

חוה ראובני: היה ויהיה לנו את המידע הזה לא תהיה בעיה משפטית להעמיד את זה לרשות הציבור.

חוה ראובני: יש תקנה שחייבים לדווח.

חוה ראובני: הכול נסמך על חקיקה.

חוה ראובני: על עבירת תנועה מדווחים.

אורי מקלב: חנן יודע שאני עוזר לי בשינוי התקנות.

אורי מקלב: ועדת הכלכלה הראתה באמת נכונות מאוד גדולה בעניין הזה של תעבורה.

אורי מקלב: אתם צריכים להגיע להחלטה מהירה, טובה, יעילה מבלי שנצטרך ללכת  סחור סחור.

אורי מקלב: יש לחנן נכונות מאוד גדולה.

אורי מקלב: רבותיי, אני רוצה לנסח משהו שיכול לצאת מחר לעיתון.

אורי מקלב: מדוע העמדות האלה שהיו אמורות להיות כבר בשנת 2010 לא נעשו?

חנן אהרון: התוכנה פותחה.

חנן אהרון: מה שצריך זה לסגור לגבי המידע.

אורי מקלב: אולי אתם כועסים עלי, אבל אני דואג הן לקוני הרכב והן לבטיחות.

חנן אהרון: אנחנו לא כועסים עליך.

חנן אהרון: הדיון הזה חשוב ומועיל.

אורי מקלב: אתם חיים בתוך העם.

אורי מקלב: אנשים שהולכים היום לשוק הזה של יד שנייה, יש חוסר אמון בסיסי.

אורי מקלב: יש כאן היבטים ערכיים מעבר להיבטים הכלכליים הכספיים.

אורי מקלב: צריך להבין שבאופן מונה אנשים שקונים יד שנייה הם אנשים עם אמצעים דלים יותר.

אורי מקלב: יש לזה השלכות גם בהיבט הביטחוני.

אורי מקלב: אין ספק שהמוסכים הפיראטיים מזינים את גניבות הרכב.

אורי מקלב: זה כבר מוזמן.

אורי מקלב: כולם יודעים.

אורי מקלב: יש דברים נוראים על רכבים שנמכרו כרכבים תקינים.

אורי מקלב: הרכבים האלה מולחמים, כל כולם מורכבים מכמה חלקים.

אורי מקלב: תודה רבה.

אורי מקלב: אני מודה לכולם.

אורי מקלב: אני מתנצל על הטון של דבריי אבל הבטחתי שישיבה שלישית בנושא לא תהיה כמו ישיבה ראשונה בנושא.

אורי מקלב: תודה.